Седемте нива на съществуване, Ваяна Стайбъл
Седемте нива на съществуване, Ваяна Стайбъл
-------------------------------------------


**Философията на системата Тета-лечение**


***Разкрийте видимите и невидимите сили, които определят***


***измеренията на тази Вселена и цялото Творение отвъд нея.***


 

Създадена от Ваяна Стайбъл през 1995 г., системата Тета-лечение използва мозъчните Тета вълни – за които преди се вярваше,че са достъпни само по време на дълбок сън и медитация – за да се свърже с енергията на Всичко, Което Е, съзидателната енергия във всичко съществуващо, и да наблюдава лечението и промяната на ограничаващите убеждения. Тази книга очертава философията и предназначението на всяко от седемте нива на съществуване и ще обогати познанията на всички практикуващи, които вече споделят вълшебството от преживяването на енергийната работа и лечение.

Ваяна представя вълнуваща нова концепция за разбирането как и защо работи Сътворението на физическо и духовно ниво и как това е свързано с нас самите на всички нива. Тя ще ви преведе през измеренията, които са в основата на самия живот, и ще ви покаже как да възприемате тези космически сили в цялото им великолепие и как да използвате техните конкретни енергии за лечение и духовно развитие. Нивата на съществуване са достъпни за всеки от нас, така че да ги разберем и използваме за доброто на всички.

Задълбочете своето разбиране на Тета-лечението и седемте нива на съществуване, като научите повече за системите от вярвания, силите и лечебните възможности на всяко от тях:
* Нивото на Създателя на Всичко, Което Е – енергията, която преминава през всички видими и невидими неща.
* Нивото на Законите, които формират тъканта на Вселената.
* Нивото на Божествените същества.
* Нивото на света на духовете.
* Нивото на физическия свят, където живеем ние.
* Нивото на витамините, растенията, дърветата и елементалите.
* Нивото на минералите, кристалите, почвата и камъните – всички елементи, които създават Земята в нейната първоначална форма.
